Връща се в строй през октомври и участва в удара по о. Уейк. Участва в превземането на Макина, ноември-декември 1943 г. В началото на 1944 г. в състава на оперативно съединение 58 действа при Марианските и Каролинските острови, участва в боя във Филипинско море. „Минеаполис“ участва в сражението в залива Лейте. Поддържа десантите на Батаан и Корехидор. Действа в района на Окинава до април 1945 г., а след това се връща за текущ ремонт в САЩ. В края на войната крайцера действа в района на Филипините. На 9 август на борда на крайцера адмирал Томас Кинкейд приема капитулацията на японците в Корея. За времето на войната CA-36 „Минеаполис“ получава 17 бойни звезди.